35. schôdza NR SR - 14.deň - B. popoludní
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážené kolegyne, vážení kolegovia, chcel by som vám prečítať niečo z tejto správy, ktorú som už začal citovať hneď na začiatku vo svojom úvodnom slove a ktorá hovorí o tom, že žiadame Národnú radu, aby zaviazala vládu aby konečne začala konať pri vysokých cenách potravín. Hovoríme to dlhodobo, pretože súčasná vládna garnitúra si postavila kampaň na tom, že sľubovala lacnejšie energie a lacnejšie potraviny. Je tak? Je tak. Billboardami o tom oblepili celé Slovensko aj súčasný pán predseda parlamentu je zo strany, ktorá oblepila billboardami celé Slovensko. Chcete lačnejšie potraviny? A nabádali ľudí, že teda riešením je voliť SMER a voliť Petra Pellegriniho, ktorý okamžite využil príležitosť a podvodom sa stal prezidentom Slovenskej republiky. Podvodom prečo? No preto že porušil zákon o volebnej kampani, o volebnom moratóriu a že aj samotní tí, ktorí ovplyvňujú mienku na internete tí influenceri hovoria ako boli nabádaní, ako dostávali ponuky za desaťtisíce eur keď v moratóriu podporia Pellegriniho za prezidenta, že teda dostanú tieto peniaze. A niektorí ich prijali a niektorí ich odmietli. A nikde ste nevideli vykázané tie peniaze na kampaň a nikde ste nevideli, že by to bolo oficiálna kampaň, alebo že by títo influenceri hovorili, že je to platená spolupráca. Nič také ste nevideli a pritom sami o tom hovoria verejne, že tak sa dialo. Takže, Peter Pellegrini niečo sľúbil, nesplnil, schoval sa do prezidentského paláca kde si užíva svoj luxus. A na ľudí sa absolútne vykašľali, poviem to znova a poviem to tisíckrát. A teraz aj vám niečo prečítam z tej správy, ktorú chcem aby Národná rada odsúhlasila, pretože vláda sa zodpovedá Národnej rade, vláda sa zodpovedá tomuto zhromaždeniu poslancov, ktorí by mali dbať na dobro ľudí a ktorí by sa mali starať o ľudí, a ktorí by mali plniť aj svoje predvolebné sľuby, ako napríklad strana HLAS so stranou SMER a SNS, že zastavia zdražovanie a že budú lacnejšie potraviny. Tak lacnejšie potraviny sú asi tak lacné, že ich nakupujeme o 40 % drahšie ako v Poľsku, že ich nakupujeme drahšie ako v Českej republike, že ich nakupujeme drahšie ako v Maďarsku. A pritom ľudia na Slovensku zarábajú najmenej z pomedzi všetkých týchto okolitých krajín. A majú najväčšie zdaňovanie na Slovensku a tak ďalej. A tak prečítam vám niečo z tejto správy. Podľa údajov zverejnených Štatistickým úradom Slovenskej republiky bol medziročný vývoj spotrebiteľských cien v odbore potraviny s nealko nápojmi sa zvýšil o 5 %. Priplatili sme si za oleje a tuky o 30 %, čo predstavuje najvýraznejšie zvýšenie v tomto roku. Zdražela aj zelenina o 13 %, ovocie o 12 % a nealkoholické nápoje o 4,3 %. Vysoká miera inflácie je naďalej viditeľná aj pri medzimesačnom raste spotrebiteľských cien. Najviac zdraželi zelenina, oleje, tuky, znova ovocie a tak ďalej. Čiže tuná vám normálne hovorím položky zo štatistického úradu a hovorí tento materiál, ktorý si môžte prečítať, že Slovensko patrí ku krajinám s najväčšou mierou inflácie, či že s najväčšou mierou zdražovania spomedzi všetkých európskych krajín. Tuná sa rovno píše, súčasná vláda sľubovala voličom lacnejšie potraviny, no podľa Eurostatu rástli ceny potravín na Slovensku najviac spomedzi všetkých ostatných členských krajín Európskej únie. Viete čo sa chce týmto povedať, že tento materiál bol predložený v novembri 2024 s číslami, ktoré boli aktuálne v októbri 2024. Tento materiál bol predložený po roku fungovania súčasnej vlády. Momentálne sa nachádzame v strede júna. Sme viac ako pol roka odvtedy ako bol tento materiál predložený, ktorý hovoril, že dražoba je najväčšia na Slovensku po jednom roku tejto vlády. To hovoril v novembri tento materiál keď bol predložený na prerokovanie. Dostávame sa k nemu v júni 2025. Sedem mesiacov neskôr a viete aká je situácia? Absolútne rovnaká. Že Slovensko má najväčšie zdražovanie spomedzi všetkých krajín Európskej únie, že nealko nápoje, ovocie, zelenina, že všetko zdražuje rekordným tempom. Oleje, to sú presne ako keď normálne nakopírujem tieto správy a zoberiem si štatistiky Štatistického úradu posledné alebo Eurostatu, tak nájdem úplne presne to isté, úplne presne to isté. Za sedem mesiacov, odkedy táto správa tu leží v Národnej rade, aby Národná rada zaviazala vládu tým, aby to konečne začali riešiť. Aby zaviazali ministra Takáča, ktorý si normálne že zakrýva oči predtým, tak to nikto za ten čas nevyriešil a situácia je stále taká istá hrozná, lebo horšia už byť nemôže. Pretože keď ste najhorší z pomedzi všetkých krajín, tak ťažko ešte môžte klesnúť niekde na dno, ale na dno klesla za ten čas naša vláda. A viete ako klesla? Že si robili billboardy. Ja si pamätám tie billboardy. Chcete lacnejšie potraviny, HLAS. Pellegrini normálne ten zdúchol ako gáfor do toho prezidentského paláca. Pamätám si Danka,. Danko mal obrovské billboardy, normálne big boardy. Podľa mňa ten v Petržalke tam ešte teraz visí, kde hovoril, že zastavíme zdražovanie. No, to jediné čo dokázal Danko zastaviť je vlastne nič, lebo nezastavil ani to auto čo s ním nabral ten semafor. A teda, to je tá najväčšia hanba vlády. Oni niečo sľubovali a nič nesplnili. A ešte úplne to vyvrcholilo tým, že tá ich neschopnosť sa zhmotnila v návšteve Roberta Fica na ministerstve pôdohospodárstva u Takáča kedy pri otázke na cenu potravín povedali, že a čo my s tým máme. Čo my s tým máme s tými cenami potravín sa pýta Robert Fico a vedľa neho stojí Takáč. Ten Takáč, ktorý tu keď bol poslancom v opozícii a tu sedel v týchto ľaviciach tak dával normálne že návrhy zákon ako klepne reťazcom po prstoch, ako zaväzoval vládu, že treba s tými cenami potravín niečo robiť. A hovoril o tom, že oni keď budú pri moci, oni s tým zatočia. Peter ... =====